Birgit Honé

Birgit Honé (* 8. November 1960 in Bad Schwartau) is en düütsche Verwaltungsbeamtin.

Honé is 1960 in Bad Schwartau boren un in Stell opwussen.http://www.abendblatt.de/hamburg/harburg/article106910678/ABITUR-IN-KIRCHDORF.html Na dat Abitur 1979 an dat Gymnasium Karkdörp in Willemsborg hett se von 1979 bet 1988 Juristeree an de Universität Hamborg studeert un weer na dat Studium von 1988 bet 1990 Geschäftsföhrerin bin Jugendverband Die Falken, Bezirk Hannover.http://www.stk.niedersachsen.de/startseite/staatssekretaerin/staatssekretaerin-birgit-hon-113635.html Von 1990 bet 1992 weer se Parlamentarsche Referentin von de SPD-Frakschoon in’n Landdag von Neddersassen un dor tostännig för de Rebeden Soziale Saken, Arbeid, Wahnungsbo un Gliekstellung. Denn hett se von 1992 bet 1994 as Leiterin von dat Ministerbüro von’n Sozialminister Walter Hiller arbeidt un von 1994 bet 1999 as Geschäftsföhrerin von de SPD-Landdagsfrakschoon. Von 1999 bet 2002 weer se Abteilungsleiterin bi de Neddersassische Staatskanzlie. Toeerst Abteilung 2 (Recht, Verwaltung, Personal) un denn Abteilung 1 (Richtlinien der Politik, Ressortkoordinierung, Kabinetts- und Bundesratsangelegenheiten). In dat Johr 2002 hett se dat Amt as Regerungspräsidentin von’n Regerungsbezirk Lümborg övernahmen. Dat hett se aver al an’n 4. März 2003 wedder afgeven, as dat Kabinett Wulff I (CDU/FDP) in Neddersassen de Regeren övernahmen hett.

2004 bet 2013 weer se Liddmaat von’n Senaat bi’n Neddersassischen Landsrekenhoff un dor bet 2010 tostännig för de Rebeden Binnenministerium, Ümweltministerium, Buereeministerium un den Verfatensschutz. Siet 2011 is se tostännig för de Rebeden Binnenministerium, Sozialministerium un den Verfatensschutz. An’n 19. Februar 2013 is Honé in dat Kabinett Weil Staatssekretärin in de Neddersassische Staatskanzlie worrn.

Se is bet 2002 Liddmaat in’n Opsichtsraad von de Neddersassische Sellschop för Endlagerung von Sonderaffäll ween, bet 2003 von de Entwicklungssellschop Jade-Weser-Port un bet 2003 von de Seefischmarkt und Hafenumschlag Cuxhaven GmbH. Bet 2002 weer se Liddmaat in’n Biraad von de Neddersassische Wattenmeerstiftung. 2014 is se Liddmaat von’n Verwaltungsraad von de NBank worrn.Landesregierung beschließt Berufung von Staatssekretärin Birgit Honé in den Verwaltungsrat der NBank, nbank.de

Honé is scheedt, hett een Dochter un leevt in Seinje. Honé wird Schatten-Ministerin bei Weil, Hannoversche Allgemeine von’n 7. Oktober 2012

 Footnoten 

Kategorie:Fru
Kategorie:Beamten
Kategorie:Boren 1960
Kategorie:Börger von Düütschland